CORRECCIÓN de erros.-Orde do 8 de setembro de 2008 pola que se establecen as bases reguladoras das axudas destinadas a explotacións gandeiras, industrias agroalimentarias e establecementos de xestión de subprodutos para a mellora da capacidade técnica de xestión de subprodutos de orixe animal non destinados ao consumo humano, e se convocan para o ano 2008.
CONSELLERÍA DO MEDIO RURAL — III. OUTRAS DISPOSICIÓNS — 18/09/2008

Advertida omisión na devandita orde publicada no Diario Oficial de Galicia nº 177, do venres, 12 de setembro de 2008, cómpre engadir;
Na páxina 17.023 a continuación do punto 2 do artigo 6º o seguinte:
«Capítulo III
Axudas a industrias agroalimentarias
Artigo 7º.-Actividades subvencionables.
1. As actividades subvencionables realizadas por industrias agroalimentarias son as seguintes:
a) Construción, adquisición e mellora de equipamentos para a mellora das condicións ambientais e/ou de bioseguridade en relación coa separación, o almacenamento e a categorización de subprodutos de orixe animal non destinados ao consumo humano, así como os custos indirectos relacionados con estes investimentos.
b) Realización de proxectos innovadores para a implantación de sistemas de xestión de subprodutos de orixe animal que:
1. Que cumpran os requisitos establecidos polo artigo 3 do Regulamento 1774/2002, do 3 de outubro.
2. Que estean destinados especificamente á xestión de subprodutos de orixe animal con dificultades específicas de xestión como subprodutos, con alto contido en humidade, plumas, cascas de ovo, la ou outros subprodutos de orixe animal segundo a definición dada polo Real decreto 1178/2008, no artigo 2.2º.
c) Adopción de sistemas de aproveitamento enerxético baseado na utilización de subproductos de orixe animal, mediante o aproveitamento directo na propia industria agroalimentaria.
3. A axuda non poderá repercutirse total ou parcialmente sobre os produtores primarios. Os investimentos subvencionables teñen que ser posteriores á data da solicitude.
Artigo 8º.-Beneficiarios e requisitos.
1. Poderán ser beneficiarias desta liña de axudas as industrias alimentarias que cumpran os seguintes requisitos:
a) Estar autorizadas pola autoridade competente e rexistradas, segundo proceda, de acordo coa seguinte clasificación:
1º No caso de empresas alimentarias dedicadas á fabricación, elaboración, transformación, envasado, distribución e almacenamiento de produtos alimenticios, estaren inscritas no Rexistro de Empresas Alimentarias (Rgsa) de acordo co establecido no Real decreto 1712/1991, do 29 de novembro, sobre rexistro sanitario de alimentos.
2º No caso de matadoiros, ademais, deberán estar inscritos no Rexistro de Explotacións Gandeiras (Rega) conforme o Real decreto 479/2004, do 24 de marzo.
b) Estar ao día das obrigas fiscais, coa Seguridade Social e coa comunidade autónoma que correspondan, conforme a normativa vixente.
c) Cumprir as normas en materia de ambiente, en particular, as relacionadas coa xestión dos subprodutos de orixe animal non destinados ao consumo humano xerados na súa empresa, segundo determine a autoridade competente.
d) Non estar dentro da categoría de empresa en crise, segundo o disposto nas directrices comunitarias sobre axudas estatais de salvamento e reestruturación de empresas en crise (2004/ C244/02).
e) No caso das axudas recollidas na letra b) do artigo 7º desta orde, deberá presentar unha memoria técnica, elaborada por un titulado universitario nunha disciplina de contido agrario ou industrial, onde se expoña claramente o conxunto do proxecto, a súa viabilidade e a súa repercursión no medio onde se desenvolva. En particular, deberá xustificar:
1º O carácter innovador do proxecto e as posibilidades de xestión e valorización dos subprodutos procesados.
2º A natureza dos subprodutos que se van xestionar, e expor razoadamente as dificultades especifícas de xestión que presenten.
f) Presentar unha declaración, escrita ou en soporte eléctronico, sobre calquera outra axuda de minimis recibida durante os dous exercicios fiscais anteriores e durante o exercicio fiscal en curso.
Artigo 9.- Contía das axudas.
1. Nas axudas recollidas na letra a) do artigo 7º, a contía máxima anual total por beneficiario non superará os 6.000 euros, e en ningún caso o 75 por cento dos investimentos subvencionables nas rexións desfavorecidos ou nas zonas indicadas no artigo 36, letra a), incisos i), ii) e iii, do Regulamento (CE) 1698/2005, e o 60 por cento destas rexións.
2. Nas axudas recollidas nas letras b) e c) do artigo 7º, a contía máxima por beneficiario nun período de tres anos non superará os 200.000 euros».